CELEX: C2005/229/13
Language: sk
Date: 2005-09-17 00:00:00
Title: Vec C-274/05: Žaloba podaná 4. júla 2005: Komisia Európskych spoločenstiev proti Helénskej republike

17.9.2005   
            
            
               SK
            
            
               Úradný vestník Európskej únie
            
            
               C 229/6
            
         Žaloba podaná 4. júla 2005: Komisia Európskych spoločenstiev proti Helénskej republike
   (Vec C-274/05)
   (2005/C 229/13)
   Jazyk konania: gréčtina
   Komisia Európskych spoločenstiev, v zastúpení: Georgios Zavvos a Hans Støvbæak, členovia právneho servisu Komisie, ktorí si zvolili adresu na doručovanie v Luxemburgu, podala 4. júla 2005 na Súdny dvor Európskych spoločenstiev žalobu proti Helénskej republike.
   Žalobkyňa navrhuje, aby Súdny dvor:
   
               —
            
            
               určil, že Helénska republika si tým, že:
               
                           —
                        
                        
                           neuznávala diplomy vydané príslušnými orgánmi iného členského štátu v rámci štúdia upraveného v dohodách, ktoré umožňuje získať diplom,
                        
                     
                           —
                        
                        
                           prijala kompenzačné opatrenia vo vyššom počte prípadov, ako to povoľuje smernica,
                        
                     
                           —
                        
                        
                           poverila Radu pre uznávanie rovnocennosti diplomov vyššieho vzdelania preskúmať, či „inštitúcia vzdelávania, v ktorej sa uchádzač pripravoval na povolanie, patrí do skupiny vyššieho vzdelania“ a v akom rozsahu „uchádzač preukázal odbornú prax požadovanú v prípade, keď je dĺžka vzdelávania vyžadovaná na výkon toto istého povolania kratšia oproti Grécku o najmenej jeden rok“,
                        
                     
                           —
                        
                        
                           nezohľadnila uznávanie odbornej kvalifikácie získanej v inom členskom štáte, pokiaľ ide o zamestnanie vo verejnej správe a zápis na Techniko Epimelytyrio Elladas a
                        
                     
                           —
                        
                        
                           podmieňovala zápis na Techniko Epimelytyrio Elladas predložením dôkazných dokumentov overených gréckym konzulárnym orgánom a preložených ministerstvom zahraničných vecí alebo advokátom,
                        
                     nesplnila povinnosti, ktoré jej vyplývajú z článkov 1, 3, 4, 7, 8 a 10 smernice Rady 89/48/EHS (1) z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov;
            
         
               —
            
            
               zaviazal Helénsku republiku nahradiť trovy konania.
            
         Žalobné dôvody a hlavné tvrdenia:
   Komisia vytýka Helénskej republike, že neprebrala správne do svojho právneho poriadku ustanovenia smernice 89/48/EHS.
   
      (1)  Ú. v. ES L 19, 24. 1.1989.